Държавен вестник, бр. 11, 2015 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  11
2.2.2. Допълнителни помещения: кабинети за 
началника на отделението/клиниката, старшата 
сестра и лекарския персонал, стая за почивка на 
персонала и др. в обособена административна 
част.
2.2.3. Хирургическата клиника/отделение 
за изгаряния и пластично-възстановителна и 
естетична хирургия трябва да имат следните до-
пълнително обособени помещения и оборудване:
2.2.3.1. голяма септична операционна-превър-
зочна, състояща се от три самостоятелни поме-
щения: помещение с вана за хидропроцедури; 
зала за превръзки, оборудвана с електрокоагу-
латор, анестезиологичен апарат за инхалацион-
на анестезия с източници за кислород, въздух, 
аспирационна система, ел. ток; манипулационна 
зала за подготовка на превързочен материал;
2.2.3.2. флуидни легла;
2.2.3.3. изолатор със самостоятелна превър-
зочна за детско отделение;
2.2.3.4. боксове за деца с майки придружи-
телки.
2.2.4. Всяка хирургична структура трябва да 
разполага със:
2.2.4.1. сигнализираща инсталация в болнич-
ните стаи (светлинно-информационна, светлинно-
блокираща, звукова или комбинирана);
2.2.4.2. средства за комуникация между каби-
нетите, както и с други структури на лечебното 
заведение.
2.2.5. При осъществяване на спешна помощ 
предимство е наличието на система за едновре-
менно повикване на необходимия интердисци-
плинарен екип.
2.2.6. Задължително се изолират болни със 
септични състояния и усложнения в септични 
стаи, обслужвани при спазване на строг режим 
на дезинфекция от обслужващия персонал, с 
отделна количка, инструменти и материали за 
превръзка, с допълнителни дрехи (за предпо-
читане за еднократна употреба) на персонала и 
ръкавици, с отделно събиране, транспортиране 
и изпиране на мръсно бельо и обезвреждане на 
биологични отпадъци.
3. Операционна зала.
3.1. Оперативните дейности се извършват 
в лечебните заведения на определени за целта 
места, наречени операционни зали.
3.1.1. Лечебни заведения за извънболнична 
помощ – амбулаторни операционни зали или 
превързочни.
3.1.2. Лечебни заведения за болнична по-
мощ – операционни зали, обособени в опера-
ционен блок.
3.2. Операционните зали се разполагат на 
места, които позволяват безпроблемно и бързо 
транспортиране на болните от и към хирургич-
ните или интензивните структури на лечебното 
заведение.
3.3. Операционните зали задължително раз-
полагат с оборудване, хирургически инстру-
ментариум, консумативи, пространствени, ко-
муникационни и санитарно-хигиенни условия 
за безпроблемно извършване на операция с 
необходимия обем и сложност.
3.4. Всяка хирургическа клиника/отделение 
разполага най-малко с две операционни зали – за 
асептични и за септични операции.
3.5. Извършването на ендоскопски (лапа-
роскопски, видеоторакоскопски) операции изис-
ква отделна, напълно оборудвана операционна 
зала или приоритетно ползване на една зала, 
в която се разполага специфичната апаратура.
3.6. Операционната зона или блок включва:
3.6.1. Операционни зали с входове/изходи към:
3.6.1.1. помещения за предоперативна подго-
товка на болния с излази на инсталации за кис-
лород, за сгъстен въздух и за аспирация; мобилна 
лежаща количка; консумативи за подготовка на 
болни (сонди, катетри, венозни канюли, тръби 
за интубация и др.);
3.6.1.2. помещение за подготовка на хирур-
гичния екип, оборудвано с 2 – 3 мивки с течаща 
студена и топла вода с кранове, задвижвани с 
лакет, крак или фотоклетка; шапки и маски, 
огледало;
3.6.1.3. място за възстановяване от анестезия.
3.6.2. Помощни помещения: съблекални за 
мъже и жени, стая за почивка на операционния 
персонал, помещение за изготвяне на опера-
тивни протоколи и други документи, складове: 
за инструменти, консумативи, дезинфектанти, 
операционно бельо, мръсно операционно бельо 
и др., коридори, стая за миене на хирургични 
инструменти и съдове; помещения за стеризи-
лация и за преносима апаратура.
3.7. Задължителни изисквания за оборудване 
в операционния блок:
3.7.1. Комбинирано осветление в операционни-
те зали. Общото осветление трябва да осигурява 
до  40 % от необходимата осветеност. Допустимо е 
използването на халогенни или LED операционни 
лампи, осигуряващи идентична или по-висока 
степен на осветеност на оперативното поле. Ло-
калното осветление се осигурява от операционна 
лампа с най-малко 3 бренера, всеки от които с 
мощност 100 Вт.
3.7.2. Аварийно резервно осветление (чрез 
мотор-генератори или светлинен източник с 
акумулиращи батерии), осигуряващи 40 % от 
осветеността при нормални условия.
3.7.3. Бактерицидни лампи за всяка операци-
онна зала, помещение за предоперативна подго-
товка на болния и за подготовка на хирургичния 
екип, помещение за събуждане на болните, стая 
за миене на инструменти и съдове.
3.7.4. Електрически контакти тип „шуко“ – 5 
до 10 бр. във всяка операционна зала.
3.7.5. Излази за кислород, за сгъстен въздух, 
за двуазотен окис, за аспирация – най-малко по 
един за всяка операционна маса, в помещението 
за предоперативна подготовка и за възстановя-
ване от анестезия.
3.7.6. Самостоятелна смукателно-нагнетител-
на въздухопреработваща система за проветряване 
на всяко помещение и за отвеждане извън сградата 
на издишваните от болния газове (задействана 
със сгъстен въздух с остатъчно налягане 0,5 Mpa).
3.8. Допълнителни изисквания за оборудване 
в операционния блок: